open-index/open-wikipedia-markdown huggingface dataset:
เทศบาลนครตรัง

**ตรัง** เป็นเทศบาลนครแห่งหนึ่งในอำเภอเมืองตรัง จังหวัดตรัง เป็นองค์กรปกครองส่วนท้องถิ่นที่ตั้งศาลากลางจังหวัดตรัง มีพื้นที่ 14.77 ตารางกิโลเมตร ครอบคลุมเขตตำบลทับเที่ยง ซึ่งอาจเรียกตัวเมืองตรังได้อีกชื่อหนึ่งว่า "**เมืองทับเที่ยง**" มีประชากรในปี พ.ศ. 2560 จำนวน 59,894 คน

## ประวัติ
เทศบาลนครตรังเดิมเป็นองค์กรปกครองส่วนท้องถิ่นในรูปแบบสุขาภิบาล ซึ่งสุขาภิบาลเมืองตรังได้ถูกจัดตั้งขึ้นในปี พ.ศ. 2474 สมัยรัชกาลที่ 7 ต่อมาเมื่อมีพระราชบัญญัติระเบียบเทศบาล พ.ศ. 2476 สุขาภิบาลเมืองตรังได้รับการยกฐานะมาเป็นเทศบาลเมืองตรัง เมื่อวันที่ 10 ธันวาคม พ.ศ. 2476 ตามพระราชกฤษฎีกาจัดตั้งเทศบาลเมืองตรัง ซึ่งประกาศใช้ในราชกิจจานุเบกษา ลงวันที่ 10 ธันวาคม พ.ศ. 2478 ซึ่งได้เปิดดำเนินการครั้งแรกโดยใช้ที่ทำการสุขาภิบาลเมืองตรังเดิมเป็นสำนักงานเทศบาลเมืองตรัง ตั้งอยู่ถนนวิเศษกุล ตำบลทับเที่ยง อำเภอเมืองตรัง จังหวัดตรัง มีพื้นที่รับผิดชอบ ทั้งสิ้น 6.86 ตารางกิโลเมตร และในปี พ.ศ. 2484 เทศบาลได้ทำการก่อสร้างอาคารสำนักงานเทศบาลเมืองตรังขึ้นมาใหม่ในที่เดิม โดยสร้างเป็นอาคารไม้ชั้นเดียวแล้วดำเนินการเรื่อยมา

จากนั้นในปี พ.ศ. 2511 เทศบาลได้มีการขยายอาณาเขตเทศบาลออกไปอีก 7.91 ตารางกิโลเมตร เมื่อวันที่ 24 กันยายน พ.ศ. 2511 รวมเป็นพื้นที่รับผิดชอบทั้งสิ้น 14.77 ตารางกิโลเมตร หลังจากนั้นมาเทศบาลนครตรังเจริญขึ้นตลอดเวลา ประกอบกับอาคารสำนักงานเทศบาลเดิมสภาพคับแคบและทรุดโทรม จึงได้ทำการก่อสร้างสำนักงานเทศบาลขึ้นใหม่ ก่อสร้างเสร็จเมื่อวันที่ 5 เมษายน พ.ศ. 2521 และได้ทำพิธีเปิดดำเนินการมาตั้งแต่วันที่ 12 มกราคม พ.ศ. 2522 และได้รับการประกาศให้เป็นเทศบาลนครตรัง ซึ่งประกาศในราชกิจจานุเบกษาฉบับกฤษฎีกา เล่ม 116 ตอนที่ 110 ก เมื่อวันที่ 10 พฤศจิกายน พ.ศ. 2542 และมีผลใช้บังคับตั้งแต่วันที่ 11 พฤศจิกายน พ.ศ. 2542

## ภูมิอากาศ




## การขนส่ง
ถนนสายหลักที่ผ่านตัวเมืองตรัง คือ ถนนเพชรเกษม (ทางหลวงแผ่นดินหมายเลข 4) ซึ่งเป็นเส้นทางเชื่อมจากจังหวัดกระบี่ผ่านจังหวัดตรังต่อไปยังจังหวัดพัทลุง
เมืองตรังมีสถานีรถไฟตรังในเส้นทางรถไฟสายอันดามัน ซึ่งเป็นทางแยกจากสถานีรถไฟชุมทางทุ่งสง และมีปลายทางที่สถานีรถไฟกันตัง
นอกจากนี้ ยังมีท่าอากาศยานตรัง ตั้งอยู่ในตำบลโคกหล่อ อำเภอเมืองตรัง ซึ่งห่างจากตัวเมืองไปทางใต้ประมาณ 7 กิโลเมตร มี 3 สายการบินให้บริการคือ ไทยแอร์เอเชีย ไทยไลอ้อนแอร์ และนกแอร์

## อ้างอิง

## แหล่งข้อมูลอื่น
* เว็บไซต์เทศบาลนครตรัง

ตรัง
ตรัง
เทศบาลนครตรัง
วีนีซีอุช จี โมไรช์

**มาร์กุช วีนีซีอุช จี โมไรช์** (, 19 ตุลาคม ค.ศ. 1913 - 9 กรกฎาคม ค.ศ. 1980) เกิดที่รีโอเดจาเนโร ประเทศบราซิล เป็นทั้งนักเขียนบทละคร, กวี และที่คนจดจำเขาได้มากที่สุดในฐานะนักแต่งเพลงและนักร้องเพลงแนวบอสซาโนวา ซึ่งเนื้อเพลงที่เขาแต่งนั้น ยังเป็นที่นิยมและมีคนนำมาขับร้องใหม่จนถึงทุกวันนี้

หมวดหมู่:ดนตรีบอสซาโนวา
หมวดหมู่:นักร้องบราซิล
หมวดหมู่:นักเขียนชาวบราซิล
หมวดหมู่:นักแต่งเพลงชาวบราซิล
หมวดหมู่:บุคคลจากรีโอเดจาเนโร
นกกระเรียนคอดำ

**นกกระเรียนคอดำ** () เป็นนกกระเรียนขนาดกลาง พบในประเทศจีนบริเวณทะเลสาบปานกงในที่ราบสูงทิเบต ลำตัวยาว 139 ซม.ช่วงปีกกว้าง 235 ซม.และหนัก 5.5 กก. ขนมีสีเทาออกขาว หัวดำ กระหม่อมแดง คอและขาดำ และมีแต้มสีขาวที่หางตา ทั้งสองเพศมีลักษณะคล้ายกัน มีกันย้ายถิ่นฐานตามฤดูกาล

## ลักษณะ
นกกระเรียนคอดำเป็นนกกระเรียนขนาดกลาง ขนสีเทา มีหัวและคอสีดำ หัวตาและกระหม่อมเปลือยสีแดงทึม มีแต้มสีขาวเล็กๆที่ใต้ตาและหางตา หางมีสีดำซึ่งต่างจากนกกระเรียนยุโรปที่มีลักษณะคล้ายกันเพราะนกกระเรียนยุโรปมีหางสีเทา

## การกระจายพันธุ์และถิ่นอาศัย
นกกระเรียนคอดำส่วนมากพบในที่ราบสูงทิเบต พื้นที่ผสมพันธุ์วางไข่เป็นทุ่งหญ้าบนภูเขาสูง บริเวณทะเลสาบ หนองน้ำ และหุบเขาที่มีแม่น้ำไหลผ่าน นอกจากนี้ยังใช้ทุ่งข้าวบาร์เลย์และข้าวสาลีในเขตพื้นที่เหล่านี้อีกด้วย ในฤดูหนาวจะย้ายไปใช้พื้นที่ในหุบเขาที่มีที่กำบังหรือที่ราบลุ่ม ประชากรส่วนใหญ่อยู่ในประเทศจีนและทิเบต และมีประชากรบางส่วนอยู่ในประเทศเวียดนาม ภูฏาน และอินเดีย มีการพบกลุ่มประชากรขนาดเล็กในภาคเหนือของสิกขิม มีกลุ่มนกประมาณ 20 - 40 ตัวที่อพยพไปสุบันสิริ (Subansiri) เป็นประจำ จนกระทั่งปี ค.ศ. 1975 และพบนกพลัดหลงในประเทศเนปาล

## อ้างอิง

* ทางรถไฟชิงไห่-ทิเบตไม่ได้ส่งผลกระทบต่อการอยู่อาศัยและการสืบพันธุ์ของนกกระเรียนคอดำ
* ทิวทะเล(สาบ)ในทิเบต 

## แหล่งข้อมูลอื่น

* Photographs and videos 
* BirdLife Species Factsheet 
* Black-necked Crane (''Grus nigricollis'') from *Cranes of the World* (1983) by Paul Johnsgard

คอดำ
หมวดหมู่:สัตว์ที่พบในประเทศจีน
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
ไดอานา รอสส์

**ไดอาน่า รอสส์** () เป็นนักร้องหญิงชาวอเมริกันเชื้อสายแอฟริกัน เจ้าของรางวัลแกรมมี่ เธอร้องเพลงในสไตล์ อาร์แอนด์บี โซล ดิสโก้ และป็อป
รอสส์เป็นที่รู้จักในฐานะนักร้องนำวง **[[เดอะซูพรีมส์]]** (The Supremes) กลุ่มศิลปินหญิงที่มีชื่อเสียงในยุค 60 จนกระทั่งเธอออกมาเป็นศิลปินเดี่ยว ประสบความสำเร็จในยุค 70 มีเพลงดังอย่าง Touch Me In The Morning,You Are Everything และ Theme From Mahogany (Do You Know Where You're Going To) เป็นต้น
นอกจากนั้นเธอได้แสดงภาพยนตร์ ละครโทรทัศน์ และ ละครบรอดเวย์ ในส่วนของรางวัลเธอเคยได้รับรางวัลโทนี่ และเคยถูกเสนอชื่อเข้าชิงรางวัลแกรมมี่ และ รางวัลออสการ์มาแล้ว

ใน ค.ศ. 1972 เธอได้รับเสนอชื่อชิงรางวัลออสการ์ในฐานะนักแสดงนำหญิง จากภาพยนตร์เรื่อง *Lady Sings The Blues* สร้างจากหนังสืออัตชีวประวัติของ บิลลี ฮอลิเดย์

ในปี 1976 นิตยสารบิลบอร์ดได้มอบรางวัล female entertainer of the century ให้
และ กินเนสส์บุ๊คประกาศว่า ไดอาน่า รอสส์ คือศิลปินหญิงที่ประสบความสำเร็จที่สุดในศตวรรษที่ 20 ด้วยเพลงอันดับ 1 ในอเมริกา 18 เพลง (6 ในฐานะศิลปินเดี่ยว 12 กับวง เดอะ ซูปพรีมส์)

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักร้องอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:ศิลปินสังกัดโมทาวน์เรเคิดส์
หมวดหมู่:นักร้องเสียงโซปราโน
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากดีทรอยต์
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ตำบลหนองแค (อำเภอหนองแค)

**หนองแค** เป็นตำบลในอำเภอหนองแค จังหวัดสระบุรี ปกครองโดยองค์กรปกครองส่วนท้องถิ่นของเทศบาลตำบลหนองแคทั้งตำบล เป็นที่ตั้งศูนย์ราชการของอำเภอ

## ที่ตั้งและอาณาเขต
ตำบลหนองแคมีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองไข่น้ำ และตำบลหนองจรเข้
* **ทิศตะวันออก** ติดต่อกับตำบลหนองจรเข้
* **ทิศใต้** ติดต่อกับตำบลกุ่มหัก
* **ทิศตะวันตก** ติดต่อกับตำบลไผ่ต่ำ

## ประวัติ
ปี พ.ศ. 2482 นายอุดม บุญประกอบ ผู้ว่าราชการจังหวัดสระบุรี ร่วมกับกำนันตำบลหนองตาเดี้ยง ผู้ใหญ่บ้านและผู้นำชุมชน ได้พิจารณาพื้นที่ตำบลหนองตาเดี้ยง เป็นพื้นที่ตั้งของศูนย์ราชการอำเภอหนองแค เป็นพื้นที่ชุมนุมชนหนาแน่น มีตลาด สถานีอนามัย จึงตั้งเป็น **เทศบาลตำบลหนองตาเดี้ยง** ในปี พ.ศ. 2483 ได้รับการอนุมัติตั้งจาก จอมพล ป.พิบูลสงคราม นายกรัฐมนตรีของไทยในขณะนั้น และตั้งสำนักงานเทศบาลอยู่ที่ตลาดหนองแคเป็นอาคารเช่าบ้านไม้ชั้นเดียวบนคันคลองระพีพัฒน์

ปี พ.ศ. 2499 เทศบาลหนองตาเดี้ยงได้ขยายอาณาเขตเพิ่มเป็น 3,125.0 ไร่ (5.0 ตารางกิโลเมตร) เนื่องจากมีการคมนาคมหลักจากทางหลวงแผ่นดินหมายเลข 1 การค้าขายเจริญมาก และบ้านเรือนราษฎรมีลักษณะขยายตัวออกจากเขตเทศบาลในแนวกว้าง ในปีเดียวกัน ทางกระทรวงมหาดไทยพิจารณาเปลี่ยนชื่อเทศบาลตำบลหนองตาเดี้ยง จังหวัดสระบุรี เป็น **เทศบาลตำบลหนองแค** เพื่อให้ตรงตามท้องที่ของอำเภอ ซึ่งเป็นชื่อทางประวัติศาสตร์เดิมของทางอำเภอ เป็นชื่อที่ประชาชนทั่วไปเป็นที่รู้จัก

หลังจากการเปลี่ยนแปลงเขตเทศบาล ได้เปลี่ยนแปลงเขตตำบลโดยรอบ เนื่องจากตัดเข้ามาพื้นที่เทศบาล โดยรับพื้นที่หมู่ 1,3–6 รวมทั้งบางส่วนของหมู่ 8 ของตำบลนาเริ่ง มารวมเข้ากับตำบลหนองตาเดี้ยง ส่วนที่เหลือของตำบลนาเริ่ง ได้แก่ พื้นที่หมู่ 7 กับบางส่วนของหมู่ 8 โอนไปรวมกับหมู่ 2 ของตำบลกุ่มหัก และหมู่ 9 โอนไปตั้งเป็นหมู่ 12 ของตำบลกุ่มหัก และพื้นที่หมู่ 2 โอนไปตั้งเป็นหมู่ 11 ของตำบลหนองไข่น้ำ และยุบตำบลนาเริ่ง ส่วนพื้นที่หมู่บ้านของตำบลหนองตาเดี้ยงที่อยู่นอกเขตเทศบาล ได้แก่ หมู่ 1–7, 11–13, 15–17 รวม 13 หมู่บ้าน ได้รวมตั้งเป็นตำบลใหม่ เป็น **ตำบลหนองจรเข้**

ปี พ.ศ. 2505 กรมชลประทานได้รื้อห้องแถวบนคันคลองระพีพัฒน์ทั้งหมด จึงย้ายไปเช่าอาคารเรียนที่โรงเรียนสุกรี พร้อมจัดซื้ออาคารเอง จนเมื่อปี พ.ศ. 2508 ได้รื้ออาคารดังกล่าวมาจัดสร้างใหม่ในที่ดินของเทศบาล ซึ่งนางสีนวล เป้าทอง อุทิศให้จำนวน 5 ไร่ และปี พ.ศ. 2513 อาคารสำนักงานเทศบาลมีสภาพทรุดโทรม จึงได้จัดสร้างอาคารใหม่ (อาคารปัจจุบัน) โดยกู้เงิน ก.ส.ท. เป็นจำนวนเงิน 600,000 บาท

## อ้างอิง

หมวดหมู่:เทศบาลตำบล
หมวดหมู่:เทศบาลในจังหวัดสระบุรี
หมวดหมู่:ตำบลในจังหวัดสระบุรี
หมวดหมู่:อำเภอหนองแค
วิลล์ ไรต์

thumb|วิลล์ ไรต์ ในงาน SXSW

**วิลเลี่ยม ราล์ฟ ''วิลล์'' ไรต์** (อังกฤษ: Will Wright) เป็นนักออกแบบเกมส์ชาวอเมริกัน (เกิดเมื่อ 20 มกราคม ค.ศ. 1960(พ.ศ. 2503)  เขาเป็นนักออกแบบเกมส์เช่น ซิมซิตี้ เดอะซิมส์ และ สปอร์

## ประวัติ
เขาเกิดที่รัฐแอตแลนต้า หลังจากจบไฮสคูลวิลล์ ไรต์ได้ศึกษาต่อที่มหาวิทยาลัยลุยเซียนาสเตต และสองปีต่อมาได้ย้ายไปเรียนต่อลุยเซียนาเทค โดยเขาเริ่มต้นเรียนในด้านสถาปัตยกรรม และย้ายมาเรียนวิศวกรรมเครื่องกล  คอมพิวเตอร์เกมแรกที่ไรต์ออกแบบ คือ Raid on Bungeling Bay ในปี ค.ศ. 1984 แต่ก็เป็น ซิมซิตี  

จากความสำเร็จของซิมซิตี ไรต์ได้ออกแบบ ซิม เอิร์ธ (ปี 1990) และ ซิมแอ้นท์ (ปี 1991) เขาได้ร่วมออกแบบ ซิมซิตี 2000  (1993) กับ Fred Haslam ในปี 1992 ไรต์ได้ย้่ายครอบครัวของเขาไปที่ โอรินดา รัฐแคลิฟอร์เนีย

หมวดหมู่:นักออกแบบเกม
วันปัณรสี

**ปัณรสี** แปลว่า ดิถีเป็นที่เต็ม 15 วัน คือ วัน 15 ค่ำ ใช้เรียกทั้งข้างขึ้นและข้างแรม เรียกเต็มว่า ปัณรสีดิถี

ปัณรสี ปกติใช้ในการประกาศองค์อุโบสถในวันพระ ซึ่งหัวหน้าอุบาสกหรืออุบาสิกาจะประกาศก่อนที่จะรับศีลอุโบสถจากพระว่า

“ขอประกาศเริ่มเรื่องความที่จะสมาทานรักษาอุโบสถ อันพร้อมไปด้วยองค์แปดประการให้สาธุชนที่ได้ตั้งจิตสมาทานทราบทั่วกันก่อนแต่สมาทาน ณ บัดนี้ ด้วยวันนี้เป็นปัณรสี ดิถีที่สิบห้า แห่งกาฬปักษ์มาถึงแล้ว ก็แหละวันเช่นนี้เป็นกาลที่สมเด็จพระผู้มีพระภาคเจ้าทรงบัญญัติแต่งตั้งไว้ให้ประชุมกัน ฟังธรรม และเป็นกาลที่จะรักษาอุโบสถของอุบาสกอุบาสิกาทั้งหลาย...”
นอกจากนี้คำว่า "คืนวันปัณรสี" ยังสามารถใช้ได้กับวันออกพรรษาได้อีกด้วย

ถ้าเป็นวัน 8 ค่ำใช้ว่า **[[วันอัฐมี]]** วัน 14 ค่ำ ใช้ว่า **[[วันจาตุทสี]]**

## ดูเพิ่ม
* วันเพ็ญ

## อ้างอิง

* พระธรรมกิตติวงศ์ (ทองดี สุรเตโช) ป.ธ. 9 ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:วันสำคัญทางศาสนาพุทธ
หมวดหมู่:คำศัพท์ศาสนาพุทธ
วันอัฏฐมี

**วันอัฏฐมี** หรือ *วัน 8 ค่ำ* ใช้เรียกทั้งข้างขึ้นและข้างแรม เรียกเต็มว่า **อัฏฐมีดิถี**

**อัฏฐมี** ปกติใช้ในการประกาศองค์อุโบสถในวันพระ ซึ่งหัวหน้าอุบาสกหรืออุบาสิกาจะประกาศก่อนที่จะรับศีลอุโบสถจากพระว่า

:*“ขอประกาศเริ่มเรื่องความที่จะ[[สมาทาน]]รักษาอุโบสถ อันพร้อมไปด้วยองค์แปดประการให้[[สาธุชน]]ที่ได้ตั้งจิตสมาทานทราบทั่วกันก่อนแต่สมาทาน ณ บัดนี้ ด้วยวันนี้เป็นอัฏฐมี ดิถีที่สิบสี่ แห่ง[[กาฬปักษ์]]มาถึงแล้ว ก็แหละวันเช่นนี้เป็นกาลที่สมเด็จพระผู้มีพระภาคเจ้าทรงบัญญัติแต่งตั้งไว้ให้ประชุมกัน ฟังธรรม และเป็นกาลที่จะรักษาอุโบสถของอุบาสกอุบาสิกาทั้งหลาย...”*

ถ้าเป็นวัน 14 ค่ำใช้ว่า **[[วันจาตุทสี]]** วัน 15 ค่ำ ใช้ว่า **[[วันปัณณรสี]]**

## อ้างอิง

* พระธรรมกิตติวงศ์ (ทองดี สุรเตโช) ป.ธ. 9 ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:วันสำคัญทางศาสนาพุทธ
หมวดหมู่:คำศัพท์ศาสนาพุทธ
คาโรล คิง

**คาโรล คิง** () เกิดเมื่อวันที่ 9 กุมภาพันธ์  ค.ศ. 1942 เป็นนักร้อง นักแต่งเพลง ชาวอเมริกัน เธอประสบความสำเร็จในฐานะศิลปินเดี่ยวในต้นยุค 70 มีเพลงดังอย่าง "It's Too Late" / "I Feel the Earth Move," และเธอประสบความสำเร็จในการแต่งเพลงต่าง ๆ ให้ศิลปิน เช่น "Go Away Little Girl" (ร้องโดย Steve Lawrence และ Donny Osmond),"The Loco-Motion" (ร้องโดย Little Eva, Grand Funk Railroad, ทีน่า เทอร์เน่อร์, ไคลี มิโนค‎) เป็นต้น

เธอได้รับรางวัลแกรมมี่มาแล้ว 4 ครั้ง และยังได้รับรางวัล Songwriter's Hall of Fame และ the Rock and Roll Hall of Fame สำหรับการแต่งเพลง คู่กับคู่หูอย่าง Gerry Goffin อัลบั้มที่มีชื่อเสียงที่สุดของเธอคืออัลบั้ม Tapestry ขึ้นอันดับ 1 ในอเมริกานาน 15 สัปดาห์ และขายได้มากกว่า 15 ล้านชุดทั่วโลก

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักร้องอเมริกัน
หมวดหมู่:ชาวอเมริกันเชื้อสายยิว
หมวดหมู่:ศิลปินสังกัดอาร์ซีเอวิคเตอร์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากบรุกลิน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ดาวเทียมไห่หยาง 1 บี

**ไห่หยางหมายเลข 1 บี** เป็นดาวเทียมของประเทศจีน เพื่อใช้ในการตรวจวัดสีและอุณหภูมิของน้ำทะเลในมหาสมุทร  โดยวิจัยและผลิตขึ้นเองในประเทศจีน ถูกส่งจากศูนย์ยิงดาวเทียมเมือง*ไท่หยวน* เมื่อวันที่ 11 เมษายน  พ.ศ. 2550 

## อ้างอิง

* 

หมวดหมู่:ดาวเทียมสำรวจโลก
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
หมวดหมู่:ภารกิจอวกาศในปี พ.ศ. 2550
โรงเรียนเตรียมอุดมศึกษาน้อมเกล้ากุนนที

**โรงเรียนเตรียมอุดมศึกษาน้อมเกล้ากุนนที** เดิมชื่อ **โรงเรียนกุนนทีรุทธารามวิทยาคม** เป็นโรงเรียนสหศึกษา สังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ โดยมี นางสาวประไพ เสมหร่ำ ดำรงตำแหน่งผู้อำนวยการโรงเรียน โรงเรียนมีข้าราชการครูทั้งสิ้น 56 คน ชาย 19 คน หญิง 37  คน มีนักเรียนประมาณ 948 คนต่อปีการศึกษา จำนวน 32 ห้องเรียน 

## อาคารสถานที่

โรงเรียนเตรียมอุดมศึกษาน้อมเกล้ากุนนที มีอาคารเรียนทั้งสิ้น 5 หลัง และภายนอกอาคารทาสีตามวัน ดังนี้
# อาคารจิตโอภาส เป็นอาคารเรียนแบบพิเศษ 6 ชั้น เป็นเขตรับผิดชอบของคณะเฟื้องฟ้า ภายนอกอาคารทาสีฟ้าเป็นสีประจำวัน (ศุกร์)
# อาคารจิตคนึง เป็นอาคารเรียนแบบพิเศษ 4 ชั้น เขตรับผิดชอบของคณะนนทรี ภายนอกอาคารทาสีเขียวเป็นสีประจำวัน (พุธ)         
# อาคารจิตปถัมภ์ เป็นอาคารเรียนแบบพิเศษ 5 ชั้น ชั้นล่างเป็นโรงอาหาร เป็นเขตรับผิดชอบของคณะจามจุรีภายนอกอาคารทาสีชมพูเป็นสีประจำวัน (อังคาร)
# อาคารจิตจำนง เป็นอาคารเรียนแบบ 424 ล 4 ชั้น เขตรับผิดชอบของคณะยูงทอง ภายนอกอาคารทาสีส้มเป็นสีประจำวัน (พฤหัสบดี)
# อาคารจิตประจบ เป็นอาคารเรียนเอนกประสงค์ 3 ชั้น ชั้นบนสุดเป็นหอประชุมใหญ่ เป็นเขตรับผิดชอบของคณะราชพฤกษ์ ภายนอกอาคารทาสีเหลืองเป็นสีประจำวัน (จันทร์)

;สถานที่อื่น ๆ
# อาคารประชาสัมพันธ์ 
# ศาลพระภูมิเจ้าที่ 
# สวนน้ำ บ่อปลา บ่อเต่า
# พระศรีศากยมุนีกุนนทีศรีชุมพล หรือ หลวงพ่อคล่อง พระพุทธรูปประจำโรงเรียน (ปางประทานพร)
# สนามกีฬา 
# สวนหย่อม ภายในมีศาลาไทยศิลปะอยุธยา 1 หลัง และเรือนไทยพื้นบ้าน 4 หลัง ดังนี้
## เดชานที
## รุจีนภา
## ธราสิริ
## ธิติธำรง
# บ้านพักครู 1 หลัง (สำหรับครูบรรจุใหม่และครูอัตราจ้าง ที่มีรายได้น้อย) และห้องพักลูกจ้างประจำ 2 อาคาร รวม 40 ห้อง

## สีประจำโรงเรียน
**สีประจำโรงเรียนในปัจจุบัน :** ฟ้า - ชมพู (เหมือนกับโรงเรียนเตรียมอุดมศึกษาน้อมเกล้า)
**สีประจำโรงเรียนเดิม :** น้ำเงิน - แดง
* **น้ำเงิน** หมายถึง ความสงบ เยือกเย็น และความหนักแน่น ซึ่งชาวกุนนทีรุทธารามวิทยาคม ยึดถือเป็นคุณธรรมประจำใจ
* **แดง** คือ เลือดของชาวกุนนทีรุทธารามวิทยาคม ซึ่งหมายถึงความกล้าหาญอดทน และความสามัคคี กลมเกลียวเป็นน้ำหนึ่งใจเดียวกัน
**ธงประจำโรงเรียนเดิม :**
เป็นธงสีน้ำเงิน - แดง (น้ำเงินอยู่บน แดงอยู่ล่าง) มีตราประจำโรงเรียนอยู่ตรงกลาง เยื้องขึ้นด้านบน เบื้องล่างของตราประจำโรงเรียน มีข้อความระบุนามโรงเรียน "โรงเรียนกุนนทีรุทธารามวิทยาคม" สีขาวโอบตราอยู่เบื้องล่าง
หมวดหมู่:โรงเรียนในเขตดินแดง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 2
กุนนที
เทศบาลเมืองพระประแดง

**เทศบาลเมืองพระประแดง** เป็นเทศบาลเมืองแห่งหนึ่งที่ตั้งอยู่ในอำเภอพระประแดง จังหวัดสมุทรปราการ เป็นเมืองปริมณฑลของกรุงเทพมหานคร  มีประชากร 9,071 คน (พ.ศ. 2563) แต่มีพื้นที่เพียง 0.6115 ตารางกิโลเมตร ถือเป็นเทศบาลเมืองที่มีขนาดเล็กที่สุด พระประแดงเป็นเมืองที่มีชาวมอญอยู่เป็นจำนวนมาก ประเพณีที่ขึ้นชื่อคืองานสงกรานต์เมืองพระประแดง

## ประวัติ
เทศบาลเมืองพระประแดงเป็นที่ตั้งเดิมของเมืองนครเขื่อนขันธ์ และเป็นที่ตั้งของศาลากลางจังหวัดพระประแดง ก่อนถูกยุบรวมเข้ากับจังหวัดสมุทรปราการและกรุงเทพมหานคร เทศบาลเมืองพระประแดงได้รับการจัดตั้งขึ้นตามพระราชกฤษฎีกาจัดตั้งเทศบาลเมื่อวันที่ 14 มีนาคม พ.ศ. 2480 ด้วยการยกฐานะเขตชุมชนในบางส่วนของตำบลเชียงใหม่ ตำบลทรงคนอง และตำบลตลาด อำเภอพระประแดง จังหวัดสมุทรปราการ รวมเป็นตำบลเดียว คือ ตำบลตลาด และยกฐานะขึ้นเป็นเทศบาล

## ที่ตั้งและอาณาเขต
เทศบาลเมืองพระประแดงมีพื้นที่ 0.6115 ตารางกิโลเมตร ถือเป็นเทศบาลเมืองที่มีขนาดเล็กที่สุด เดิมเป็นพื้นที่เรือกสวนไร่นา ด้วยมีแม่น้ำเจ้าพระยาไหลผ่านทางทิศตะวันออก และมีคลองลัดหลวงไหลผ่านทางทิศตะวันตกและทิศใต้ แต่ปัจจุบันได้กลายสภาพเป็นชุมชนเมือง มีความเจริญอย่างรวดเร็ว เพราะห่างจากกรุงเทพมหานครเพียง 25 กิโลเมตร มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
* **ทิศเหนือ** ติดต่อกับเขตองค์การบริหารส่วนตำบลทรงคนอง
* **ทิศตะวันออก** ติดต่อกับเขตเทศบาลเมืองปู่เจ้าสมิงพราย โดยมีแม่น้ำเจ้าพระยาเป็นเส้นแบ่งเขต
* **ทิศใต้** ติดต่อกับเขตเทศบาลเมืองปู่เจ้าสมิงพรายโดยมีแม่น้ำเจ้าพระยาเป็นเส้นแบ่งเขต และเขตเทศบาลเมืองลัดหลวงโดยมีคลองลัดหลวงเป็นเส้นแบ่งเขต 
* **ทิศตะวันตก** ติดต่อกับเขตเทศบาลเมืองลัดหลวงโดยมีคลองลัดหลวงเป็นเส้นแบ่งเขต

## สถานศึกษา
สถานศึกษาที่อยู่ในสังกัดเทศบาลเมืองพระประแดง ได้แก่
* โรงเรียนเทศบาลป้อมแผลงไฟฟ้า
* โรงเรียนเทศบาลวัดทรงธรรม
* โรงเรียนเทศบาลวัดแค

## อ้างอิง

## แหล่งข้อมูลอื่น
*เว็บไซต์เทศบาลเมืองพระประแดง

พระประแดง
พระประแดง
ทิวเขาอู่อี๋

**ทิวเขาอู่อี๋** เป็นมรดกโลกทางวัฒนธรรมและธรรมชาติ เป็นภูเขาอยู่ในมณฑลฝูเจี้ยน ประเทศสาธารณรัฐประชาชนจีน มีอาณาเขต 70 ตารางกิโลเมตร หรือ (43,750 ไร่)

## มรดกโลก
ทิวเขาอู่อี๋ได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราคิช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังต่อไปนี้
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* ** (vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
* **(vii)** - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
* **(x)** - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

## อ้างอิง

* ไปเที่ยวอู่อี๋ซันภูเขาเขียวน้ำใส

หมวดหมู่:มณฑลฝูเจี้ยน
หมวดหมู่:แหล่งมรดกโลกแบบผสม
หมวดหมู่:แหล่งมรดกโลกในประเทศจีน
ฉางเอ๋อ 1

thumb|right|ยานฉางเอ๋อ 1

**ฉางเอ๋อ 1** () เป็นดาวเทียมเพื่อการสำรวจดวงจันทร์ ดวงแรกของประเทศจีน 

ชื่อ ฉางเอ๋อ มาจากชื่อของนางฟ้าบนดวงจันทร์ตามเทพนิยายของจีน 

จีนส่งยานสู่นอกโลกเมื่อ 25 ตุลาคม พ.ศ. 2550 จากสถานีอวกาศในมณฑลเสฉวน ต่อมา 6 พฤศจิกายน พ.ศ. 2550 ฉางเอ๋อ 1 เข้าสู่วงโคจรรอบดวงจันทร์อย่างราบรื่น และโคจรเป็นรูปวงรี คาบโคจร 3.5 ชั่วโมง 

## อ้างอิง
* จีนจะส่งดาวเทียม "ฉางเอ๋อ 1" ไปสำรวจดวงจันทรในครึ่งหลังปี

## ดูเพิ่ม
* ฉางเอ๋อ 2

## แหล่งข้อมูลอื่น
* ภาพ ฉางเอ๋อ 1 

ฉางเอ๋อ1
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2550
การปรากฏตัวของมอร์นิงมุซุเมะ

**การปรากฏตัวของมอร์นิงมุซุเมะ** เป็นการแสดงข้อมูลเกี่ยวกับปรากฏตัวทางรายการโทรทัศน์ รายการวิทยุ ภาพยนตร์ ภาพยนตร์โฆษณา ละครเพลง วิดีโอเกม และผลิตภัณฑ์ต่าง ๆ ของกลุ่มนักร้องหญิงญี่ปุ่นแนวเจ-ป็อปที่ชื่อมอร์นิงมุซุเมะ

## รายการโทรทัศน์

## รายการวิทยุ

## ภาพยนตร์

## ภาพยนตร์โฆษณา

## ละครเพลง

## คอนเสิร์ต
: *ท่านสามารถติดตามข้อมูลในส่วนนี้ได้ในบทความ [[ผลงานของมอร์นิงมุซุเมะ#คอนเสิร์ต|ผลงานของมอร์นิงมุซุเมะ หมวดย่อย คอนเสิร์ต]]*

## ดีวีดี/วิดีโอบันทึกรายการโทรทัศน์ ภาพยนตร์ ละครเวที และอื่น ๆ

## วิดีโอเกม

## การปรากฏตัวในประเทศไทย
### รายการโทรทัศน์

### คอนเสิร์ต
* 13 พ.ค. 43 – เอเชีย 2000 มิวสิกเฟสติวัลอินแบงคอก

มอร์นิงมุซุเมะ
เครือรัฐเอกราช

**เครือรัฐเอกราช** (; ) เป็นองค์กรระหว่างประเทศที่ตั้งขึ้นหลังจากที่สหภาพโซเวียตล่มสลายลง โดยมีประเทศสมาชิกเป็นประเทศที่ประกาศเอกราชจากสหภาพโซเวียต (ยกเว้นกลุ่มประเทศบอลติก)

## ประเทศสมาชิก

;สมาชิกปัจจุบัน

;ผู้ให้สัตยาบันข้อตกลงการก่อตั้ง

;รัฐสังเกตการณ์

;อดีตสมาชิก

## อ้างอิง

## แหล่งข้อมูลอื่น


หมวดหมู่:องค์การระหว่างประเทศ
หมวดหมู่:การล่มสลายของสหภาพโซเวียต
หมวดหมู่:มอสโก
หมวดหมู่:มินสค์
พระศรีศากยะทศพลญาณ ประธานพุทธมณฑลสุทรรศน์

**พระศรีศากยะทศพลญาณ ประธานพุทธมณฑลสุทรรศน์** เป็นพระพุทธรูปยืนปางลีลาขนาดใหญ่ ประดิษฐานเป็นองค์พระประธาน ณ พุทธมณฑล อำเภอพุทธมณฑล จังหวัดนครปฐม

## การก่อสร้าง
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงประกอบพิธีก่อฤกษ์พุทธมณฑล ณ บริเวณใต้ฐานองค์พระประธาน เมื่อวันที่ 29 กรกฎาคม พ.ศ. 2498 และได้เริ่มดำเนินการก่อสร้างในปี พ.ศ. 2500 แล้วเสร็จในปี พ.ศ. 2525 และทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปประกอบพิธีสมโภช เมื่อวันที่ 21 ธันวาคม

## พุทธลักษณะ

**"พระศรีศากยะทศพลญาณ ประธานพุทธมณฑลสุทรรศน์"** เป็นพระพุทธรูปยืนปางลีลาขนาดใหญ่ พุทธลักษณะทรงยกพระบาทขวาจะก้าว ห้อยพระหัตถ์ขวาท่าไกว พระหัตถ์ซ้ายยกเสมอพระอุระป้องไปเบื้องหน้าเป็นกิริยาเดิน หล่อด้วยทองสำริดหนัก 17,543 กิโลกรัม โดยแบ่งหล่อเป็นชิ้นต่าง ๆ ขององค์พระ รวม 137 ชิ้น แล้วจึงนำไปประกอบกับโครงเหล็กบนฐานพระพุทธรูป เพื่อเชื่อมรอยต่อ และปรับแต่งให้เป็นเนื้อเดียวกัน เป็นพระพุทธรูปสูง 15.875 เมตร ถือเป็นพระพุทธรูปลีลา หล่อด้วยทองสำริดที่มีลักษณะงดงาม และมีขนาดใหญ่ที่สุดในสมัยรัตนโกสินทร์

โดยประยุกต์พุทธลักษณะ มาจากพระพุทธรูปปางลีลาสมัยสุโขทัย โดยศาสตราจารย์ศิลป์ พีระศรี ชาวอิตาลี เป็นผู้ออกแบบ ซึ่งในตอนแรกที่ออกแบบไว้นั้น พระพุทธรูปมีความสูงเพียง 2.14 เมตร แต่เพื่อให้สอดคล้องกับโอกาสที่พระพุทธศาสนาอายุครบ 2,500 ปี จึงได้มีการขยายขนาดเพื่อให้ได้เป็น 2,500 กระเบียด (1 กระเบียดเท่ากับ 1/4 นิ้ว) ดังนั้นพระศรีศากยะทศพลญาณฯ ในปัจจุบัน จึงมีความสูงถึง 15.875 เมตร ใหญ่กว่าขนาดต้นแบบ 7.5 เท่า

ความเป็นมาของพระพุทธรูปปางนี้มีเรื่องราวเกี่ยวข้องกับพุทธประวัติ ตอนที่พระพุทธเจ้าเสด็จไปจำพรรษา ณ ปัณฑุกัมพลศิลาอาสน์ ภายใต้ไม้ปาริฉัตตกะ ณ ดาวดึงส์เทวปโลก เมื่อออกพรรษามหาปวารณาแล้ว จึงเสด็จลงจากเทวโลก ในการเสด็จลงจากเทวโลกนั้นเรียกกันว่า "เทโวโรหณสมาคม"

## ระเบียงภาพ

ไฟล์:Phutthamonthon03.jpg|พระศรีศากยะทศพลญาณ 
ไฟล์:Phutthamonthon Buddha.gif|ด้านหน้าองค์พระศรีศากยะทศพลญาณ
ไฟล์:Phutthamonthoon.jpg|ด้านหลังองค์พระศรีศากยะทศพลญาณ


## อ้างอิง

## ดูเพิ่ม
* พุทธมณฑล
* รายชื่อรูปปั้นที่สูงที่สุดในประเทศไทย

หมวดหมู่:สิ่งก่อสร้างในอำเภอพุทธมณฑล
ศรีศากยะทศพลญาณ
ศรีศากยทศพลญาณ
หมวดหมู่:โครงการพุทธมณฑล
ศรีศากยะทศพลญาณ
หมวดหมู่:พระพุทธรูปขนาดมหึมาในประเทศไทย
หมวดหมู่:ผลงานศิลปะโดยศิลป พีระศรี
คนจร ฯลฯ

**คนจร ฯลฯ** ภาพยนตร์ไทยในแนวภาพยนตร์นอกกระแสที่ได้เข้าฉายในโรงภาพยนตร์เมื่อปลายปีพ.ศ. 2542 ความยาว 90 นาที โดยมีนักแสดงที่มีชื่อเสียงร่วมแสดง เช่น ฉัตรชัย เปล่งพานิช, เรย์ แมคโดนัลด์, รามาวดี สิริสุขะ กำกับการแสดงโดย อรรถพร ไทยหิรัญ

## เนื้อเรื่องย่อ
แดง (เรย์ แม็คโดนัลด์) เด็กหนุ่มวัยรุ่นเสียสติจากความหลังที่ฝังใจที่เห็นการที่พ่อ (สุเชาว์ พงษ์วิไล) แม่ และเป็ด น้องสาว ถูกชายชู้ของแม่ฆ่าตายหมด แดงอาศัยอยู่ข้างถนนในกรุงเทพฯ ก่อกวนผู้คนไปวัน ๆ ด้วยเห็นทุกคนเป็นแม่หรือบุคคลในครอบครัวไปหมด

ในวันตรุษจีน เสี่ย (ฉัตรชัย เปล่งพานิช) จะเคร่งครัดในพิธีกรรมทุกปี และได้พาลูก ๆ ออกจากบ้านเพื่อไปกินเลี้ยงกับญาติ เจี๊ยบ (รามาวดี สิริสุขะ) ลูกสาวคนโตของเสี่ยกลับบ้านดึก จึงถูกหม่องและเขียว 2 คนงานชาวพม่าที่เสี่ยไล่ออกไปและแกล้งให้ตำรวจจับกุมย้อนกลับมาทำร้าย ด้วยหม่องและเขียวถูกเสี่ยและลูก ๆ ข่มเหงมาก่อน มีแดงเท่านั้นที่เห็นเหตุการณ์ ท้ายสุดแดงเป็นผู้ที่ช่วยเสี่ยและครอบครัวไว้ได้ โดยที่ทางตำรวจที่มาทีหลังพยายามกล่อมเสี่ยให้เห็นว่าเป็นผลงานของตำรวจต่างหากที่เป็นผู้ที่เข้ามาช่วยเหลือ ไม่ใช่แดง เพราะแดงเป็นบ้า

## นักแสดง

* ฉัตรชัย เปล่งพานิช รับบท เสี่ย
* เรย์ แมคโดนัลด์ รับบท แดง
* รามาวดี สิริสุขะ รับบท เจี๊ยบ
* สุเชาว์ พงษ์วิไล รับบท พ่อ
* ไกรลาศ เกรียงไกร

## คำวิจารณ์
คนจร ฯลฯ เป็นภาพยนตร์ไทยในแนวภาพยนตร์อิสระหรือภาพยนตร์นอกกระแส ที่ได้มีโอกาสเข้าฉายในโรงภาพยนตร์ทั่วไป และมีนักแสดงที่มีชื่อเสียงร่วมแสดงเพื่อเรียกความสนใจของคนดู แต่เสียงวิจารณ์ส่วนใหญ่ออกมาเป็นไปอย่างไม่ชื่นชอบ เนื่องด้วยสไตล์ภาพที่สั่นไหว ชวนปวดหัวตลอดทั้งเรื่อง อีกทั้งยังสำทับด้วยการจัดแสงและสีที่ใช้ในเรื่องเป็นไปอย่างโอเวอร์ เกินความเป็นจริง เช่น ชุดของตำรวจที่เป็นสีเขียวเลื่อมสะท้อนแสง หรือ ชุดที่เสี่ยใส่ไปงานกินเลี้ยงรวมญาติเป็นชุดทักซิโด้หูกระต่าย รถที่นั่งไปก็คือรถคาดิลแลคทั้ง ๆ ที่บ้านที่อยู่ดูเหมือนตึกแถวหรือสตูดิโอทั่วไป และบทภาพยนตร์ที่เต็มไปด้วยคำหยาบคายเกือบจะทุก ๆ 5 นาที ทั้งนี้เป็นเพราะความตั้งใจของผู้กำกับ ที่ต้องการสื่อให้เห็นถึงความบ้าบอของคนและเสียดสีสังคม แต่ทว่าสไตล์ภาพยนตร์ที่รุนแรงเช่นนี้ ได้กลบเนื้อหาที่ผู้กำกับตั้งใจจะนำเสนอไปจนหมด

## อ้างอิง
* [ข้อมูลจาก[สยามโซน]]
* Thaishortfilm.com -> เวทีวิจารณ์ภาพยนตร์

## แหล่งข้อมูลอื่น
* [ข้อมูลจาก[มูลนิธิหนังไทย]]
* [ข้อมูลจาก[IMDb]]
* 
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2542
หมวดหมู่:ภาพยนตร์นอกกระแส
มณฑลของประเทศจีน

**เขตการปกครองระดับมณฑล** () หรือ **เขตการปกครองระดับที่หนึ่ง** () เป็นเขตการปกครองระดับสูงสุดของประเทศจีน มีทั้งหมด 34 แห่ง จำแนกเป็น 23 มณฑล (), 4 นครปกครองโดยตรง, 5 เขตปกครองตนเอง และ 2 เขตบริหารพิเศษ สถานะทางการเมืองของมณฑลไต้หวันและส่วนเล็ก ๆ ของมณฑลฝูเจี้ยนนั้นยังคงเป็นข้อพิพาท ซึ่งอยู่ภายใต้การปกครองของประเทศไต้หวัน

ทุกมณฑลในจีนแผ่นดินใหญ่ (รวมทั้งมณฑลไหหลำ) จะมีคณะกรรมการพรรคคอมมิวนิสต์แห่งประเทศจีนประจำมณฑล () นำโดยเลขาธิการ () ซึ่งเลขาธิการคณะกรรมการพรรคมีอำนาจในการบริหารมณฑลมากกว่าผู้ว่าการมณฑล ()

## รายชื่อเขตการปกครองระดับมณฑล
### มณฑล
สาธารณรัฐประชาชนจีนประกอบด้วย 23 มณฑล (省 shěng เฉิ่ง) 

### เขตปกครองตนเอง
**เขตปกครองตนเอง** (自治區/自治区 zìzhìqū จื้อจื่อชวี) เป็นเขตการปกครองระดับมณฑล ซึ่งปกครองด้วยชนกลุ่มน้อย ในปัจจุบันมีทั้งหมดอยู่ 5 เขตปกครองตนเอง

### นครปกครองโดยตรง
**นครปกครองโดยตรง** (直轄市/直辖市 zhíxiáshì จื๋อเสียชื่อ) ของจีนคือเมืองที่มีขนาดใหญ่ และมีการปกครองเทียบเท่ามณฑล ในปัจจุบันมีด้วยกันทั้งหมด 4 เมือง

### เขตบริหารพิเศษ
ในปัจจุบันจีนมีเขตบริหารพิเศษอยู่ 2 แห่ง ซึ่งทั้ง 2 นี้เคยเป็นอาณานิคมของชาติตะวันตกมาก่อน

## ดูเพิ่ม

* เขตการปกครองของประเทศจีน
* เขตการปกครองของประเทศไต้หวัน
* รายชื่อมณฑลของประเทศจีนเรียงตามขนาดพื้นที่
* รายชื่อมณฑลของประเทศจีนเรียงตามจำนวนประชากร
* รายชื่อมณฑลของประเทศจีนเรียงตามความหนาแน่นของประชากร
* รายชื่อมณฑลของประเทศจีนเรียงตามผลิตภัณฑ์มวลรวมในประเทศ
* มณฑลไต้หวัน (สาธารณรัฐประชาชนจีน) - มณฑลไต้หวันของสาธารณรัฐประชาชนจีน
* มณฑลไต้หวัน - มณฑลไต้หวันของสาธารณรัฐจีน

## อ้างอิง

## แหล่งข้อมูลอื่น

* Interactive Dbresearch.com: WebMap  — *with economic indicators for all Chinese Provinces*.



หมวดหมู่:หน่วยการบริหารของประเทศจีน
หมวดหมู่:หน่วยการบริหารของไต้หวัน
ไซคลอปส์

thumb|ไซคลอปส์

**ไซคลอปส์** (กรีก: Κύκλωψ; ละติน: Cyclops หรือ Kyklops) หรือ **อสูรตาเดียว** เป็นสัตว์ประหลาดในตำนานกรีก

ชื่อไซคลอปส์ถูกใช้ระบุถึงยักษ์ตาเดียวสองชนิด โดยชนิดแรกเป็นลูกของเจ้านภา อูรานอสและพระแม่ธรณี ไกอา ซึ่งไซครอปส์จำพวกนี้มีเด่น ๆ 3 ตน คือ อาจีรอส บรอนทีส และสเตอร์โรพีท มักจะถือค้อนอันใหญ่ มีพลังแห่งสายฟ้า และมีฝีมือในด้านช่างเหล็ก ไซคลอปส์กลุ่มนี้ถูกยูเรนัสกักขังไว้ในทาทารัส จนกระทั่งซุสปลดปล่อยออกมาหลังจากที่โค่นโครนัสผู้เป็นบิดา ซึ่งไซคลอปส์ได้ตอบแทนโดยตีอาวุธต่าง ๆ ให้เหล่าเทพ ได้แก่ สายฟ้าให้แก่ ซุส สามง่าม ให้แก่ โพไซดอน หมวกล่องหน ให้แก่ ฮาเดส และเหล่าไซคลอปส์ได้เป็นลูกมือของเทพแห่งช่างเหล็กเฮฟเฟสตุสในเวลาต่อมา จนกระทั่งถูกอพอลโลสังหารเพื่อล้างแค้นให้แอสคิวลาปิอัสที่ถูกซุสใช้สายฟ้าฟาด

ไซคลอปส์กลุ่มที่สองเป็นลูกหลานของโพไซดอนและพรายน้ำโทซา ไซคลอปส์กลุ่มนี้กินมนุษย์เป็นอาหาร โดยมีบทบาทในเรื่องโอดิสซีย์ 

ไซคลอปส์มีความนิยมมากเหมือนกัน เช่นไซคลอปส์ในการ์ตูน ไซคลอปส์ในเกม หรือในนวนิยาย

หมวดหมู่:สัตว์ประหลาด
อัมเบรลลาคอร์ปอเรชัน

right|The Umbrella Corporation|150x150px

**อัมเบรลลาคอร์ปอเรชัน** (Umbrella Corporation) เป็นชื่อบริษัท ในเกม และภาพยนตร์ *[[Resident Evil]]*  (หรือ "Bio Hazard"" ใน เวอร์ชันต้นฉบับ) **ไม่ใช่เรื่องจริงที่เกิดขึ้น** บริษัท อัมเบรลลา ทำการทดลองเกี่ยวกับการตัดต่อพันธุกรรมของเชื้อโรคในสิ่งก่อสร้างที่เรียกว่า "รวงผึ้ง" (The Hive) และมีการรั่วไหลทำให้เกิดการติดเชื้อ โดยเนื้อเรื่องในส่วนของเกมกับภาพยนตร์จะแตกต่างกัน หลังจากจบเนื้อเรื่องในภาคแรกแล้ว ในภาคที่สองจะพูดถึงการติดเชื้อที่ระบาดไปถึงเมือง **[[Raccoon City]] (เมืองสมมติ)** ซึ่งเป็นเป็นเมืองเล็กๆ ที่อยู่ตรงรอยต่อระหว่าง** สหรัฐ** กับ **แคนนาดา** โดยตามเนื้อเรื่องนั้น เมืองนี้ได้ถูกลบออกจากแผนที่โลกไปแล้ว

## ''ดูเพิ่ม''
เรซิเดนต์อีวิล 7:เนื้อเรื่อง 
* Resident Evil
* T-Virus

## ''อ้างอิง''
* เนื้อเรื่อง  จากเว็บโรงเรียนบุญวาทย์วิทยาลัย
* Resident Evil ZERO 
* Resident Evil 
* Resident Evil 2 
* Resident Evil 3 Nemesis 
* Resident Evil CODE : Veronica 

หมวดหมู่:เรซิเดนต์อีวิล
พิกซี

thumb|right|พิกซีกำลังให้พร 7 ประการแก่เด็กผู้หญิงที่น่าเกลียดคนหนึ่ง

**พิกซี** หรือ **ภูตฝรั่ง** () เป็นหนึ่งในเชื้อสายเผ่าพันธ์นางฟ้าแฟรี มีลักษณะเป็นภูตตัวเล็ก ๆ ไม่มีปีก สูงไม่เกิน 1 ฟุต (ตามปกติ) และสามารถขยายหรือลดขนาดของตัวเองได้ ในความเชื่อเรื่องพิกซีนั้นเป็นที่แพร่หลายในแถบชนบทของอังกฤษ เช่น เดวอน ซอเมอร์เซต และคอร์นวอลล์ ซึ่งทำให้เชื่อว่าน่าจะมีรากฐานมาจากวัฒนธรรมเคลต์ 

## อ้างอิง

หมวดหมู่:ภูต
หมวดหมู่:เอลฟ์
ไก่จุก

**ไก่จุก** () เป็นนกในวงศ์ Phasianidae และเป็นชนิดเดียวในสกุล *Rollulus*  

## ลักษณะ
ไก่จุกมีลำตัวกลม หางสั้น ยาว 25 เซนติเมตร เพศผู้ใหญ่กว่าเพศเมียเล็กน้อย ทั้งสองเพศมีหนังสีเลือดหมูรอบดวงตา ขาแดงไม่มีเดือย

เพศผู้มีสีเขียวเหลือบด้านบน ด้านล่างเป็นสีน้ำเงินเข้ม มีแผงปีกสีน้ำตาลอ่อน หัวมีแผงหงอนยาวสีแดง กระหม่อมด้านหน้ามีสีขาวและมีขนพู่สีดำยาว เพศเมียมีขนสีเขียวถั่ว ปีกสีน้ำตาล หัวสีเทาดำและมีขนพู่สีดำยาว ปากสีดำ

## พฤติกรรม
ไก่จุกมักหากินตัวเดียวหรือเป็นคู่บนพื้นดิน กินผลไม้ เมล็ดพืช และสัตว์ไม่มีกระดูกสันหลังเป็นอาหาร หากตกใจจะวิ่งหนีหรือโผบินในระยะใกล้ ๆ ได้ ไก่จุกจะทำรังบนพื้นซ่อนตัวอยู่ภายใต้กองเศษซากใบไม้ ออกไข่ห้าหรือหกใบ มีสีขาว ฟักใน 18 วัน ไก่จุกจะต่างจากไก่ทั่วไป โดยพ่อแม่จะป้อนอาหารให้ลูกจากปากสู่ปากแทนที่จะจิกกินบนพื้นแบบไก่อื่น และไก่จุกจะนอนในรังเมื่อยังเล็ก

## สถานะการอนุรักษ์
อาศัยอยู่ในป่าดิบชื้นที่ลุ่มในภาคใต้ของพม่า ภาคใต้ของไทย มาเลเซีย สุมาตรา และบอร์เนียว 

มีความกังวลเกี่ยวกับผลของการทำลายถิ่นที่อยู่อาศัยของนกชนิดนี้โดยเฉพาะการตัดไม้ แต่ดูเหมือนว่ามันจะค่อนข้างปรับตัวได้ดีกว่าไก่ฟ้าชนิดอื่น ๆ ในเอเชียตะวันออกเฉียงใต้ ไก่จุกถูกประเมินเป็นชนิดพันธุ์ใกล้ถูกคุกคามในบัญชีแดงของสหภาพเพื่อการอนุรักษ์ธรรมชาติของไซเตส

## รูปภาพ

ไฟล์:bristol.zoo.crested.wood.partridge.arp.jpg|ไก่จุกเพศผู้ตัวเดียวและเพศเมียสองตัวในกรง
ไฟล์:Rollulus rouloul -Toronto Zoo, Ontario, Canada -male-8a.jpg|เพศผู้ที่สวนสัตว์โทรอนโต
ไฟล์:Rollulus rouloul -Toronto Zoo, Canada -male-8a.jpg|เพศผู้ที่สวนสัตว์โทรอนโต ประเทศแคนาดา
ไฟล์:Rollulus rouloul -Tennessee Aquarium, Chattanooga, Tennessee, USA -female-8a.jpg|เพศเมียที่พิพิธภัณฑ์สัตว์น้ำเทนเนสซี แชตทานูกา รัฐเทนเนสซี สหรัฐ
ไฟล์:Rouloul couronné MHNT.jpg|ไข่ของไก่จุก - MHNT


## อ้างอิง

* *Pheasants, Partridges and Grouse* by Madge and McGowan, 

## แหล่งข้อมูลอื่น

* ARKive - images and movies of the Crested Wood Partridge ''(Rollulus rouloul)''
* BirdLife Species Factsheet 
* Red Data Book
* Avicultural Data and Images

หมวดหมู่:วงศ์ไก่ฟ้าและนกกระทา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศอินโดนีเซีย
ไก่นวล

**ไก่นวล** () เป็นนกในวงศ์ Phasianidae พบได้ในบรูไน, อินโดนีเซีย, มาเลเซีย, พม่า และ ประเทศไทยตั้งแต่แนวเทือกเขาตะนาวศรีลงไป

มีถิ่นอาศัยในป่าแล้งเขตร้อนและกึ่งเขตร้อน ป่าชื้นพื้นราบและเขาสูงเขตร้อนและกึ่งเขตร้อน อาจจะอยู่บนที่สูงกว่า 900 เมตรก็ได้ สถานะปัจจุบันกำลังถูกคุกคามจากการสูญเสียถิ่นอาศัย และเป็นสัตว์ป่าคุ้มครองในประเืทศไทย ที่มีรายงานพบเพียงแค่ไม่กี่ครั้งเท่านั้นเอง

มีขนาดลำตัวยาว 35 เซนติเมตร ลำตัวสีน้ำตาลออกเหลืองและมีลายขีดบนหลังและปีก มีจะงอยปากโค้งยาวสีคล้ำเห็นเด่นชัด นกตัวผู้มีแถบสีเทาคาดบริเวณคอตอนล่าง นกตัวเมียมีแถบนี้สีน้ำตาลแดง แข้งและเท้าสีเหลือง ทั้งสองเพศมีเดือยแหลมที่ขาข้างละอัน ลักษณะพิเศษ คือ ปลายของเดือยจะโค้งงอลงด้านล่าง

## อ้างอิง

## แหล่งข้อมูลอื่น

ก่นวล
ก่นวล
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินโดนีเซีย
ไก่ป่า

thumb|ไข่ของ ''Gallus gallus''
thumb
thumb
**ไก่ป่า** หรือ **ไก่เถื่อน** () อยู่ในวงศ์ไก่ฟ้าและนกกระทา (Phasianidae) จัดเป็นนก  ที่มีขนาดเล็กถึงขนาดกลาง ขนาดลำตัว 46-73 เซนติเมตร พบการกระจายอยู่ในเขตศูนย์สูตรโดยมีการกระจายตั้งแต่ประเทศอินเดียจนถึงเวียดนาม และประเทศจีนตอนใต้ จนไปถึงเกาะต่าง ๆ ในประเทศอินโดนีเซีย  จัดเป็นไก่สายพันธุ์ดั้งเดิมและเป็นต้นตระกูลของไก่บ้านที่เลี้ยงกันเป็นสัตว์เศรษฐกิจในปัจจุบันนี้

## อนุกรมวิธาน

ชนิดย่อยของ *Gallus gallus* มีจำนวนมาก ซึ่งรวมไปถึง:
* *G. g. gallus* – จากเอเชียตะวันออกเฉียงใต้
* *G. g. bankiva* – จากเกาะชวาและเกาะสุมาตรา
* *G. g. jabouillei* – จากเวียดนาม
* *G. g. murghi* – จากบังกลาเทศ, อินเดีย และปากีสถาน 
* *G. g. spadiceus* – จากพม่าและไทย

## พฤติกรรม
thumb|วิดีโอไก่ป่าเพศผู้
อาศัยตามป่าไผ่ ป่าดิบแล้ง และป่ารอยต่อระหว่างป่าดิบแล้งและป่าเต็งรัง หากินเป็นกลุ่มเล็ก ๆ อยู่ตามพื้นป่า ตัวผู้ไม่ชอบร้องเหมือนตัวเมีย ในฝูงหนึ่งจะมีตัวผู้คุมตัวเมียหลายตัว ตัวผู้มักขันเป็นระยะ ๆ โดยเฉพาะในช่วงตอนเช้าและพลบค่ำ หากินเวลากลางวัน ตามพื้นดิน บินได้ไม่ไกลและไม่สูงมาก

ไก่ป่าผสมพันธุ์ในฤดูร้อน สร้างรังอยู่ตามพื้นดินตามกอหญ้า กอไผ่ วางไข่ 6 - 12 ฟอง ระยะฟักไข่ 21 วัน ลูกไก่แรกเกิดมีขนอุยสีเหลืองสลับลายดำทั่วลำตัว เมื่อขนแห้งก็เดินตามแม่ไปหากินได้ทันที  โดยทั่วไปไก่ป่าเพศผู้จะเริ่มสืบพันธุ์ได้เมื่ออายุ 2 ปี แต่ในเพศเมียจะสืบพันธุ์ได้ตั้งแต่อายุ  1 ปี โดยมีช่วงการผสมพันธุ์ตั้งแต่เดือนพฤศจิกายน ถึงเดือนพฤษภาคม ในช่วงนี้ไก่ป่าเพศผู้จะมีสีสันสวยงามมาก

## ในประเทศไทย
สำหรับในประเทศไทยแล้วพบไก่ป่า 2 ชนิดย่อย คือ

1. ไก่ป่าตุ้มหูขาว (*Gallus gallus gallus*)  มีการกระจายพันธุ์อยู่ทางภาคตะวันออกของไทย, เวียดนาม, ลาว, กัมพูชา

2. ไก่ป่าตุ้มหูแดง  (*Gallus gallus spadiceus*) พบการกระจายพันธุ์ในพม่า, มณฑลยูนาน ในประเทศจีน ในประเทศไทย ยกเว้นทางภาคตะวันออก, ลาวบางส่วน, มาเลเซีย และทางตอนเหนือของเกาะสุมาตรา

ทั้งสองชนิดย่อยมีข้อแตกต่างตรงที่ไก่ป่าตุ้มหูขาวนั้นจะมีลักษณะของขนบริเวณคอยาว และเนื้อบริเวณติ่งหูมีขนาดใหญ่มีแต้มสีขาว ส่วนในไก่ป่าตุ้มหูแดงนั้นลักษณะของขนคอจะยาวปานกลาง เนื้อบริเวณตุ้มหูมีขนาดเล็กและมักจะมีสีแดง ซึ่งตามหลักฐานทางชีวโมเลกุล แล้วพบว่าไก่ป่าตุ้มหูขาวนั้นเป็นบรรพบุรุษของไก่บ้านทั้งหลาย

## สถานภาพ
ปัจจุบัน ไก่ป่าจัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2562

## อ้างอิง

## แหล่งข้อมูลอื่น

* 


หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่เป็นสัตว์เลี้ยง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
ซอมบี

[thumb|ซอมบีในภาพยนตร์เรื่อง ''[Night of the Living Dead* โดย[[จอร์จ โรเมโร]]]]
*'ซอมบี** () คือสิ่งมีชีวิตที่ตายแล้วฟื้นในบันเทิงคดีที่เกิดจากที่[[ศพ]]การกลับมามีชีวิต ซอมบีมักพบในสื่อบันเทิงแนว[[บันเทิงคดีสยองขวัญ|สยองขวัญ]]และ[[จินตนิมิต]] คำนี้มาจากนิทานพื้นบ้านชาวเฮติที่ว่า''ซอมบี''เป็นศพคนตายที่กลับมามีชีวิตด้วยวิธีการต่าง ๆ ส่วนใหญ่มาจากเวทมนตร์ การพรรณนาถึงซอมบีในสมัยใหม่ไม่จำเป็นต้องเกี่ยวข้องกับเวทมนตร์ แต่มักใช้[[บันเทิงคดีแนววิทยาศาสตร์|วิธีการทางวิทยาศาสตร์]] เช่น [[การแผ่รังสี]] โรคทางจิต ไวรัส อุบัติเหตุทางวิทยาศาสตร์ เป็นต้น

คำว่า "zombie" ใน[[ภาษาอังกฤษ]]มีบันทึกครั้งแรกในปี ค.ศ. 1819 ในประวัติศาสตร์ของ[[ประเทศบราซิล]] โดย[[โรเบิร์ต เซาทีย์]] ในรูปคำว่า "zombi" [[พจนานุกรมภาษาอังกฤษ ฉบับออกซฟอร์ด]] กำหนดจุดกำเนิดของคำว่าเป็นภาษาแอฟริกันตะวันตก และเปรียบเทียบกับคำ[[ภาษาคองโก]]ว่า ''nzambi'' (พระเจ้า) และ ''zumbi'' (เครื่องราง)

== ซอมบีในลัทธิวูดู ==
ใน[[ลัทธิวูดู]]นั้น ซอมบีเป็นศพที่ถูกปลุกให้กลับมาอีกครั้งโดย[[มด (บุคคล)|พ่อมด]]ที่เรียกว่า "[[บอคอร์]]" (Bokor) ซอมบีนั้นไม่มีความคิดของตนเองและจะทำงานรับใช้ตามที่เจ้านายต้องการ เชื่อกันว่าถ้าให้ซอมบีกิน[[เกลือ]]แล้ว ซอมบีก็จะกลับไปตายที่หลุมศพของตนอีกครั้ง

ในปี [[ค.ศ. 1937]] [[โซรา เนียล เฮิร์สตัน]]  ซึ่งกำลังศึกษาเรื่อง[[คติชนวิทยา]]ของ[[ประเทศเฮติ]]ได้พบกับสตรีที่ครอบครัวอ้างว่าเป็นซอมบีของเฟลิเซีย เฟลิกซ์ เมนเทอร์ ซึ่งเสียชีวิตและได้รับการฝังเมื่อสามสิบปีก่อนหน้านั้น เฮิร์สตันได้ตามสืบข่าวลือเรื่องของคนที่ถูกยาที่มีผลทางจิตเข้าไป แต่ก็ไม่สามารถหาผู้ที่ยอมให้ข้อมูลที่ชัดเจนได้ เธอเชื่อว่ารากฐานของลัทธิวูดูนั้นน่าจะเป็น[[แพทยศาสตร์]]ที่มีการใช้ยาซึ่งวิทยาศาสตร์ยังไม่รู้จักมากกว่าจะเป็นพิธีกรรม

[[เวท ดาวิส]] ได้เขียนถึงเรื่องซอมบีในทางแพทยศาสตร์จากประสบการณ์ที่เดินทางไปเฮติในปี ค.ศ. 1982 ไว้ในหนังสือสองเล่มคือ The Serpent and the Rainbow และ Passage of Darkness: The Ethnobiology of the Haitian Zombie ดาวิสระบุว่าซอมบีนั้นเกิดจากผงแป้งสองชนิดเข้าไปในกระแสเลือด โดยแป้งชนิดแรกคือ coup de poudre ซึ่งมีพิษที่เรียกว่า  [[tetrodotoxin]] ซึ่งเป็นพิษกับระบบประสาทและพบได้ในเนื้อของ[[ปลาปักเป้า]] ส่วนแป้งประเภทที่สองนั้นเป็นยากล่อมประสาท เมื่อใช้รวมกันแล้ว บอคอร์จะสามารถควบคุมเหยื่อผู้เคราะห์ร้ายได้

ดาวิสบรรยายถึงกระบวนการนี้ว่า ก่อนอื่นนั้นผู้เป็นซอมบีจะอยู่ในสภาพเหมือนตาย จากนั้นก็จะตื่นขึ้นมาด้วยสภาพจิตใจที่สับสน และบอคอร์ก็จะใช้ยาและ[[การสะกดจิต]]ซึ่งเสริมโดยความเชื่อของเฮติให้คิดว่าตนตายไปแล้วและกลายเป็นซอมบี

**ซอมบิ''' (zombi) ยังเป็นชื่อหนึ่งของโลอา งูดัมบาลา (Damballah) ซึ่งมีต้นกำเนิดจากแถบไนเจอร์-คองโก ลัทธิวูดูในแอฟริกาตะวันตก

## อ้างอิง

หมวดหมู่:ผี
หมวดหมู่:ความเชื่อ
หมวดหมู่:ไสยศาสตร์
หมวดหมู่:อาการป่วยทางวัฒนธรรม
ไก่ฟ้าหน้าเขียว

**ไก่ฟ้าหน้าเขียว** (; ) เป็นไก่ฟ้าที่มีความสวยงาม มีลักษณะเด่นคือมีแผ่นหนังที่หน้าสีฟ้า ต่างจากไก่ฟ้าชนิดอื่นๆที่มีแผ่นหนังสีแดง พบในประเทศไทย มาเลเซีย บอร์เนียว และสุมาตรา

## อนุกรมวิธาน
มี 4 ชนิดย่อย
**L. i ignita*  พบในบอร์เนียวและเกาะบังกา ตัวผู้มีขนหางตรงกลางสีน้ำตาล ขาขาว ตีนแดง ตัวเมียมีหางออกดำเข้ม ขาขาว
**L. i. nobilis* พบในบอร์เนียวและเกาะบังกา ตัวผู้มีขนหางตรงกลางสีน้ำตาล ขาขาว ตีนแดง ตัวเมียมีสีหางออกดำเข้ม ขาขาว
**L. i. rufa*  พบในไทย มาเลเซียตะวันตก และสุมาตรา ตัวผู้มีขนหางตรงกลางสีขาว ขาแดง ตีนดำออกน้ำเงินมีลายขาว ตัวเมียมีหางสีน้ำตาลแดง ขาแดง
**L. i. macartneyi* พบในทางตะวันออกเฉียงใต้ของสุมาตรา ตัวผู้มีขนหางสีขาว ขาขาว ตีนออกแดง

## ลักษณะทั่วไป
เป็นไก่ฟ้าขนาดกลาง มีแผ่นหนังที่หน้าสีฟ้า ขาสีแดง ตัวผู้ยาว 67 - 72 ซม. มีขนหงอนบนหัว ขนที่คอหน้าอกและหลังตอนบนมีสีเหลือบเขียวอมน้ำเงิน ส่วนล่างของหลังมีสีแดงแกมน้ำตาล ขนหางคู่กลาง 2 คู่มีสีขาว คู่ต่อมาครึ่งด้านในเป็นสีขาว ครึ่งด้านนอกเป็นสีดำ คู่ต่อ ๆ มาสีดำ ตัวเมียยาว 57 - 60 ซม. ขนส่วนใหญ่มีสีน้ำตาลแกมแดง ขนใต้ท้องสีน้ำตาลแกมดำมีขอบขาว

## การกระจายพันธุ์และถิ่นอาศัย
มีถิ่นกำเนิดในตอนใต้ของไทยตลอดจนถึงมาเลเซีย บอร์เนียวและสุมาตรา ในประเทศไทยมีเฉพาะภาคใต้เท่านั้น พบในป่าดงดิบที่เป็นป่าต่ำ ไม่ชอบออกหากินตามป่าโปร่งหรือที่โล่งเตียน ชอบอยู่ป่าต่ำมากกว่าป่าสูง 

## พฤติกรรม
ไก่ฟ้าหน้าเขียวอยู่รวมกันเป็นฝูงเล็ก ๆ มีตัวผู้เป็นจ่าฝูง หากินตอนกลางวันตามป่าดงดิบชื้นที่ทึบในระดับที่ไม่สูงมากนัก อาจพบใกล้ลำธาร ไม่ค่อยออกมาในที่โล่ง เมื่อเห็นศัตรูจะวิ่งหนีเข้าซ่อนตามพุ่มไม้ บางครั้งจะบินหนีไปใกล้ ๆ แล้วลงเดินวิ่งต่อไป กินแมลงต่าง ๆ ตัวหนอน ยอดหญ้า พืชอ่อน ๆ เมล็ดพืช และผลไม้บางชนิดเป็นอาหาร

### การสืบพันธุ์
ผสมพันธุ์ประมาณเดือนเมษายนถึงมิถุนายน ทำรังใต้พุ่มเตี้ย ๆ ที่รกทึบ ทำรังด้วยใบไม้และใบหญ้าแห้ง ๆ วางไข่ครั้งละประมาณ 4 - 8 ฟอง ตัวเมียจะฟักไข่หลังจากออกไข่ฟองสุดท้ายแล้ว ใช้เวลาฟักไข่ทั้งสิ้น 24 - 25 วัน ลูกไก่ฟ้าหน้าเขียว แรกเกิดมีขนอุยคลุมทั่วตัว เมื่อลืมตาลุกขึ้นยืนเดินได้ ก็จะเดินตามแม่ไปหาอาหารได้หลังออกจากไข่ 3 - 4 ชั่วโมง 

## อ้างอิง

*Crested Fireback Pheasant  GBEF.org

## แหล่งข้อมูลอื่น
* BirdLife Species Factsheet 
* gbwf.org - Crested Fireback 
* IUCN Red List 
* Red Data Book 

ฟ้าหน้าเขียว
ก่ฟ้าหน้าเขียว
ก่ฟ้าหน้าเขียว
หมวดหมู่:สัตว์ป่าคุ้มครอง

หมวดหมู่:นกที่พบในประเทศอินโดนีเซีย
ด้วงงวง

**ด้วงงวง** เป็นด้วงในวงศ์ใหญ่ Curculionoidea ลักษณะเป็นแมลงกินพืชขนาดเล็ก ยาวประมาณ 6 มิลลิเมตร มีด้วงงวงประมาณ 97,000 ชนิดที่เป็นที่รู้จัก ซึ่งส่วนใหญ่อยู่ในวงศ์ Curculionidae ด้วงเจาะเปลือกไม้สนซึ่งแม้จะมีลักษณะทางสัณฐานวิทยาต่างจากด้วงงวงก็จัดอยู่ในวงศ์นี้เช่นกัน แต่อยู่ในวงศ์ย่อย Scolytinae ด้วงงวงมีชื่อสามัญในภาษาอังกฤษคือ weevil ซึ่งมีรากศัพท์มาจากภาษาอังกฤษโบราณ wifel ที่แปลว่า "ด้วง" แมลงบางชนิดใช้ชื่อ weevil แต่ไม่ได้เกี่ยวข้องกับด้วงงวง เช่น มอดสมุนไพร (biscuit weevil, *Stegobium paniceum*) อยู่ในวงศ์ Ptinidae

ด้วงงวงมีลักษณะเด่นคือ งวง (rostrum) ซึ่งใช้กัดกินเมล็ดพืช ต่างจากท่องวง (proboscis) ที่แมลงอย่างผีเสื้อ ผึ้งและยุงใช้เจาะหรือดูดอาหาร ด้วงงวงส่วนใหญ่บินได้ เช่น ด้วงงวงข้าว (*Sitophilus oryzae*) แต่บางส่วน เช่น ด้วงงวงสกุล *Otiorhynchus* บินไม่ได้

ด้วงงวงส่วนใหญ่ถือเป็นสัตว์รังควานเนื่องจากเป็นศัตรูพืช ด้วงงวงข้าวสาลี (*Sitophilus granarius*) ทำลายเมล็ดธัญพืช ส่วนด้วงงวงเจาะสมอฝ้าย (*Anthonomus grandis*) กัดกินดอกฝ้าย อย่างไรก็ตามเกษตรกรใช้ด้วงงวงบางชนิดในการควบคุมพืชรุกราน

ด้วงงวงชนิด *Austroplatypus incompertus* เป็นหนึ่งในแมลงไม่กี่ชนิดนอกอันดับแตน (Hymenoptera) และอันดับย่อยปลวก (Isoptera) ที่มีระบบสังคมแบบพึ่งพาอาศัย

## อ้างอิง

หมวดหมู่:ด้วง
หมวดหมู่:ด้วงงวง
ด้วงเจาะเปลือกไม้สน

**ด้วงเจาะเปลือกไม้สน** เป็นชื่อสามัญสำหรับวงศ์ย่อยของด้วง **Scolytinae** ก่อนหน้านั้นเคยจัดให้เป็นวงศ์เฉพาะ (**Scolytidae**) แต่ปัจจุบันเข้าใจว่าเป็นเคลดเฉพาะในวงศ์ "ด้วงงวงแท้" (Curculionidae)

## อนุกรมวิธาน
มีด้วงเจาะเปลือกไม้สนที่ได้รับการบรรจุประมาณ 6,000 ชนิดใน 246 สกุล ซึ่งจัดอยู่ใน 26 เผ่าเฉพาะ

## อ้างอิง

## แหล่งข้อมูลอื่น

* American and Mexican Bark and Ambrosia beetles
* Nordhaus, Hannah. *Bark Beetle Outbreaks in Western North America: Causes and Consequences*. University of Utah Press: Salt Lake City, 2009. 

หมวดหมู่:ด้วง
ด้วงไฟ

**ด้วงไฟ** () เป็นด้วงในวงศ์ **Meloidae** ที่เรียกเช่นนี้มาจากการหลั่งสารป้องกันตุ่มน้ำ cantharidin มีชนิดเท่าที่รู้จักทั่วโลกประมาณ 7,500 ชนิด

## ประวัติวิวัฒนาการ
คาดการณ์ว่าวงศ์ที่เริ่มแยกจากกันในช่วงยุคครีเทเชียสตอนต้น ฟอสซิลที่เก่าแก่ที่สุดของกลุ่มนี้คือตัวอ่อน (triangulin) แบบ phoretic บนแมลง schizopterid จากอำพันพม่ายุคครีเทเชียสตอนกลาง อายุประมาณ 99 ล้านปีก่อน

## อ้างอิง

## แหล่งข้อมูลอื่น

*Blister Beetle Intoxication: Cantharidin Poisoning
*meloidae.com
*blister beetles UF / IFAS Featured Creatures
*striped blister beetle, ''Epicauta vittata'' UF / IFAS Featured Creatures
* Beetle mania as 'extinct' insect found on Scots isle
* Ever so Strange: Blister Beetles 
*Mylabris Pustulata Orange Blister Beetle found in Farms near Nagpur, Maharashtra, India

หมวดหมู่:ด้วง
ค็อทบุส

**ค็อทบุส** (, ; ซอร์เบียล่าง: , ) เป็นเมืองหนึ่งในรัฐบรันเดินบวร์ค ประเทศเยอรมนี อยู่ห่างจากเบอร์ลินไปทางตะวันออกเฉียงใต้ประมาณ 125 ก.ม. บนแม่น้ำชเปร มีประชากร 106,415 คน สำรวจเมื่อสิ้นปี พ.ศ. 2548

ตั้งแต่ ค.ศ. 1949 จนถึงการรวมประเทศเยอรมนีใน ค.ศ. 1990 ค็อทบุสเป็นส่วนหนึ่งของประเทศเยอรมนีตะวันออก

## ประชากร

ไฟล์:Bevölkerungsentwicklung Cottbus.pdf|การพัฒนาของประชากรตั้งแต่ ค.ศ. 1875 ในเส้นดินแดนปัจจุบัน (เส้นน้เงิน: ประชากร; จุดน้ำเงิน: จุดเปรียบเทียบประชากรในรัฐบรันเดินบวร์ค; ฉากหลังเทา: สมัยนาซีเยอรมนี; ฉากหลังแดง: สมัยประเทศเยอรมนีตะวันออก)
ไฟล์:Bevölkerungsprognosen Cottbus.pdf|กาพัฒนาของประชากรและการคาดคะเน (การพัฒนาของประชากรก่อนสำมะโน ค.ศ. 2011 (เส้นน้ำเงิน); การพัฒนาของประชากรในปัจจุบันตามสำมะโนในประเทศเยอรมนีใน ค.ศ. 2011 (เส้นขอบน้ำเงิน); จุดประมาณการทางการใน ค.ศ. 2005-2030 (เส้นเหลือง);ใน ค.ศ. 2017-2030 (เส้นสีแดงสด); ใน ค.ศ. 2020-2030 (เส้นเขียว)


## วัฒนธรรมและการศึกษา
ค็อทบุส (*Chośebuz*) เป็นศูนย์กลางวัฒนธรรมของชนกลุ่มน้อยซอร์เบียล่าง ป้ายสัญลักษณ์จำนวนมากในเมืองมีสองภาษา และมี Gymnasium (โรงเรียนมัธยมศึกษาแบบยุโรป) ที่สอนเป็นภาษาซอร์เบียล่าง แต่ภาษาซอร์เบียนั้นไม่ค่อยพบใช้กันในที่ทั่วไปนัก

ค็อทบุสเป็นที่ตั้งของมหาวิทยาลัยเทคนิคแห่งบรันเดินบวร์ค (BTU) และโรงเรียนคณิตศาสตร์และวิทยาศาสตร์ Max-Steenbeck-Gymnasium ซึ่งเป็นหนึ่งในโรงเรียนที่ดีที่สุดของเยอรมนีในการแข่งขันนานาชาติ

## เมืองพี่น้อง
ค็อทบุสเป็นเมืองพี่น้องกับเมืองดังนี้:

* มงเทรย์ ประเทศฝรั่งเศส (1959)
* กรอสเซโต ประเทศอิตาลี (1967)
* ลีเปตสค์ ประเทศรัสเซีย (1974)
* แชลอนากูรา ประเทศโปแลนด์ (1975)
* ทอร์กอวีชเต ประเทศบัลแกเรีย (1975)
* กอชิตเซ ประเทศสโลวาเกีย (1978)
* ซาร์บรึคเคิน ประเทศเยอรมนี (1987)
* เก็ลเซินเคียร์เชิน ประเทศเยอรมนี (1995)
* นูเนียตันแอนด์เบดเวิร์ท ประเทศอังกฤษ สหราชอาณาจักร (1999)

## หมายเหตุ

## อ้างอิง

## แหล่งข้อมูลอื่น

* 
*  
* Homepage of Brandenburg Technical University
* 

หมวดหมู่:รัฐบรันเดินบวร์ค
ด้วงยีราฟ

**ด้วงยีราฟ** (***Trachelophorus giraffa***) เป็นชนิดของด้วงงวงขนาดเล็กที่พบได้เฉพาะในประเทศมาดากัสการ์

## นักล่า
การวิจัยยังไม่พบนักล่าที่มุ่งเป้าไปที่ด้วงยีราฟโดยเฉพาะ นักล่าทั่วไปในป่ามาดากัสการ์ที่ล่าด้วงและตัวอ่อนของด้วงโดยทั่วไปคือ นกและสัตว์เลี้ยงลูกด้วยนมขนาดเล็ก เช่น ลีเมอร์และฟอสซา

## อ้างอิง

หมวดหมู่:ด้วง
กีฬามหาวิทยาลัยแห่งประเทศไทย

**กีฬามหาวิทยาลัยแห่งประเทศไทย** () เป็นการแข่งขันมหกรรมกีฬาหลากหลายชนิดระหว่างมหาวิทยาลัยในประเทศไทย ซึ่งมีการจัดขึ้นในทุก ๆ ปี โดยเริ่มจัดการแข่งขันครั้งแรก เมื่อปี พ.ศ. 2513

ภายใต้การควบคุมดูแลของคณะกรรมการกีฬามหาวิทยาลัยแห่งประเทศไทย (กกมท.)

## ประวัติ
**กีฬามหาวิทยาลัยแห่งประเทศไทย** เป็นการแข่งขันกีฬาระหว่างมหาวิทยาลัยต่าง ๆ ในประเทศไทย โดยมีความเป็นมานับแต่ก่อนปี พ.ศ. 2500 มีการจัดแข่งขันกีฬาระหว่างมหาวิทยาลัยขึ้น แต่ยังมีมหาวิทยาลัยเข้าร่วมไม่มากนัก โดยมีมหาวิทยาลัยที่เข้าร่วมการแข่งขันเพียง 5 มหาวิทยาลัย ได้แก่ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยแพทยศาสตร์ มหาวิทยาลัยธรรมศาสตร์ และมหาวิทยาลัยศิลปากร ซึ่งการแข่งขันครั้งนั้นยังไม่ได้เรียกว่าการแข่งขันกีฬามหาวิทยาลัยแห่งประเทศไทย รวมทั้งรูปแบบการแข่งขันก็ไม่ได้มีการแข่งขันกีฬาหลายชนิดอย่างเช่นในปัจจุบัน

จนกระทั่ง พ.ศ. 2513 ได้มีการจัดการแข่งขันกีฬามหาวิทยาลัยแห่งประเทศไทยขึ้นเป็นครั้งแรกที่มหาวิทยาลัยเชียงใหม่ มีการเปลี่ยนแปลงรูปแบบการแข่งขันโดยเพิ่มชนิดกีฬาเป็น 12 ชนิด ใช้เวลาจัดการแข่งขันประมาณ 1 สัปดาห์ และมีมหาวิทยาลัยเข้าร่วมจำนวน 8 มหาวิทยาลัย

ปัจจุบันการแข่งขันกีฬามหาวิทยาลัยแห่งประเทศไทยจัดขึ้นต่อเนื่องเป็นประจำทุกปี ซึ่งมหาวิทยาลัยที่มีความพร้อมและสมัครใจจะหมุนเวียนกันเป็นเจ้าภาพจัดการแข่งขัน โดยมีกระทรวงการอุดมศึกษา วิทยาศาสตร์ วิจัยและนวัตกรรมให้การสนับสนุนเรื่องงบประมาณในการจัดการแข่งขัน

## สรุปการจัดแข่งขัน

## สถิติ
### เจ้าภาพจัดการแข่งขัน

## สรุปเหรียญการแข่งขันตลอดกาล
## อ้างอิง
* ความเป็นมาของการแข่งขันกีฬามหาวิทยาลัยแห่งประเทศไทย 

## ดูเพิ่ม
* กีฬามหาวิทยาลัยโลก

กีฬามหาวิทยาลัยแห่งประเทศไทย
หมวดหมู่:กีฬานักเรียนในประเทศไทย
เจเน็ต แจ็กสัน

**เจเน็ต แจ็กสัน** () มีชื่อจริงว่า **เจเน็ต ดามิตา โจ แจ็กสัน** () เกิดเมื่อวันที่ 16 พฤษภาคม ค.ศ. 1966 เป็นนักร้องเพลงป็อป อาร์แอนด์บี น้องสาวของไมเคิล แจ็กสัน
เธอเริ่มจากการแสดงละครโทรทัศน์ในช่วงเด็ก เรื่อง Diff'rent Strokes (ค.ศ. 1980 - 1984) จากนั้นก็ออกอัลบั้มในช่วงต้นยุค 80 คืออัลบั้ม Janet Jackson และ Dream Street จากนั้นจึงได้มาร่วมงานกับโปรดิวเซอร์อย่าง Jimmy Jam และ Terry Lewis ในช่วงกลางยุค 80 จึงประสบความสำเร็จกับอัลบั้ม Control (1986) ต่อมาคืออัลบั้ม Rhythm Nation 1814 (1989) ซึ่งอัลบั้มนี้เธอก็ได้รับรางวัลแกรมมี่  , janet (1993) , The Velvet Rope (1997) , All for You (2001) ,Damita Jo (2004) และ 20 Y.O. (2006)

เจเน็ต อยู่ในอันดับ 9 ของการจัดอันดับของศิลปินที่ประสบความสำเร็จที่สุดในยุคร็อกแอนด์โรลล์ จัดโดยนิตยสารบิลบอร์ด
ในปี 2006 กินเนสส์บุ๊คประกาศว่า เจเน็ต แจ็กสันถือเป็นคนที่ถูกเสิร์ชบนอินเทอร์เน็ตมากที่สุดในประวัติศาสตร์ และในปี 2007 เธออยู่ในอันดับ 7 ของ บุคคลในวงการดนตรีที่รวยที่สุด จัดโดยนิตยสาร Forbes Magazine

ในปี 2008 Billboard จัดให้เธออยู่ในอันดับที่ 7 ในรายการ Hot 100 All-Time Top Artists และในปี 2010 อันดับที่ 5 ของเธอใน "50 อันดับศิลปิน R&B/Hip-Hop ยอดนิยมในช่วง 25 ปีที่ผ่านมา" ในเดือนธันวาคม 2559 นิตยสารได้เสนอชื่อให้เธอเป็นศิลปินในคลับเต้นรำที่ประสบความสำเร็จมากที่สุดเป็นอันดับสองรองจากมาดอนน่า รางวัลที่เธอได้รับ ได้แก่ รางวัลแกรมมี 5 รางวัล รางวัลเพลงบิลบอร์ด 11 รางวัล รางวัลเพลงอเมริกัน 11 รางวัล ดาวบน Hollywood Walk of Fame และรางวัล Guinness World Records แปดรายการ ในปี 2019 เธอได้รับการแต่งตั้งให้เข้าสู่ Rock and Roll Hall of Fame

## สตูดิโอ อัลบั้ม
* 1982: Janet Jackson 
* 1984: Dream Street 
* 1986: Control 
* 1989: Janet Jackson's Rhythm Nation 1814 
* 1993: janet. 
* 1995: Design of a Decade 1986/1996 
* 1997: The Velvet Rope 
* 2001: All For You 
* 2004: Damita Jo 
* 2006: 20 Y.O.
* 2008: Discipline
* 2015: Unbreakable

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักร้องอเมริกัน
หมวดหมู่:ศิลปินสังกัดเวอร์จิ้นเรเคิดส์
หมวดหมู่:โปรดิวเซอร์เพลงชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดเอแอนด์เอ็มเรเคิดส์
หมวดหมู่:ศิลปินสังกัดยูนิเวอร์ซัลมิวสิกกรุป
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงเมซโซ-โซปราโน
หมวดหมู่:ผู้ที่ได้รับรางวัลเอมมี
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐอินดีแอนา
หมวดหมู่:นักร้องหญิงชาวอเมริกันเชื้อสายแอฟริกา
เบอร์ลินตะวันออก

[thumb|250px|เบอร์ลินตะวันออก ฤดูร้อน [ค.ศ. 1989]]

**เบอร์ลินตะวันออก** เป็นชื่อที่เรียกส่วนตะวันออกของเบอร์ลินระหว่างปี ค.ศ. 1949 ถึง 1990 ประกอบด้วยเขตเบอร์ลินใต้ปกครองของโซเวียตซึ่งก่อตั้งใน ค.ศ. 1945  ส่วนเขตใต้ปกครองของสหรัฐอเมริกา สหราชอาณาจักร และฝรั่งเศสนั้นรวมกัน "โดยพฤตินัย" เป็นเบอร์ลินตะวันตก

แม้เบอร์ลินตะวันออกจะมีสถานะเป็นเมืองที่ถูกยึดครอง ถึงอย่างไรก็ตามก็ยกให้เป็นเมืองหลวงของประเทศเยอรมนีตะวันออก ตั้งแต่ 13 สิงหาคม ค.ศ. 1961 ถึง 9 พฤศจิกายน ค.ศ. 1989 มันถูกแยกออกจากเบอร์ลินตะวันตกโดยกำแพงเบอร์ลิน

รัฐบาลเยอรมนีตะวันออกเรียกเบอร์ลินตะวันออกเพียงแค่ "เบอร์ลิน" หรือบ่อย ๆ ว่า *"Berlin, Hauptstadt der DDR"* (เบอร์ลิน เมืองหลวงของเยอรมนีตะวันออก) คำว่า "Democratic Sector" (เขตประชาธิปไตย) ก็มีใช้เช่นกัน จนถึงคริสต์ทศวรรษ 1960

ในวันที่ 3 ตุลาคม ค.ศ. 1990 ประเทศเยอรมนีตะวันตกและประเทศเยอรมนีตะวันออกได้รวมกัน จึงเป็นการสิ้นสุดการมีอยู่ของเบอร์ลินตะวันออกอย่างเป็นทางการ

## ภาพเบอร์ลินตะวันออก

ไฟล์:Karl-Marx-Allee Block C Nord Berlin April 2006 060.jpg|อาคารชุดถนน Karl Marx Allee
ไฟล์:Weberwiese Berlin April 2006 147.jpg|"Hochhaus" ใน Weberwiese - อาคารชุดสูงหลังแรกที่สร้างหลังสงครามโลกครั้งที่สอง
ไฟล์:Berlin_Wilhelmstrasse.jpg|กลุ่มอาคารชุดของเยอรมนีตะวันออก ยุคปลายทศวรรษ 1980 บนถนน Wilhelmstraße 
ไฟล์:Strausberger Platz Berlin April 2006 117.jpg|จัตุรัส Strausberger Platz ที่มีตึกแนว "เค้กแต่งงาน"


## ในวัฒนธรรมร่วมสมัย
* ภาพยนตร์ *Good Bye Lenin!* (พ.ศ. 2546) ภาพยนตร์ตลกโศกนาฏกรรม เกี่ยวกับความพยายามของลูกชายที่จะป้องกันไม่ให้แม่ของเขารู้ว่า เยอรมนีตะวันออกอันเป็นที่รักของเธอนั้น ไม่มีอยู่อีกต่อไปแล้ว ฉากเกือบทั้งเรื่องอยู่ในเบอร์ลินตะวันออก
* ภาพยนตร์ *Das Leben der Anderen* (ชื่ออังกฤษ: *The Lives of Others* ; ชื่อไทย: *วิกฤตรักเมืองเบอร์ลิน*) (พ.ศ. 2549) ซึ่งเกี่ยวกับชีวิตของสตาซี่ (Stasi - ตำรวจลับเยอรมนีตะวันออก) คนหนึ่ง มีฉากเกือบทั้งเรื่องในเบอร์ลินตะวันออก - ภาพยนตร์เรื่องนี้ได้รับรางวัลออสการ์และรางวัลลูกโลกทองคำ ประจำปี ค.ศ. 2007 (ในสาขาภาพยนตร์ภาษาต่างประเทศยอดเยี่ยม ทั้งสองรายการ) และภาพยนตร์เยอรมันยอดเยี่ยมประจำปี ค.ศ. 2006

## อ้างอิง

## ดูเพิ่ม
* กำแพงเบอร์ลิน

## แหล่งข้อมูลอื่น
* ภาพถ่ายเบอร์ลิน ค.ศ. 1989-1999 
* เบอร์ลินตะวันออก อดีตและปัจจุบัน  
* Old East Berlin Fades Away Amid Renovations 

หมวดหมู่:สงครามเย็น

หมวดหมู่:เมืองที่ถูกแบ่งแยก
หมวดหมู่:เมืองในอดีต
หมวดหมู่:เมืองหลวงของรัฐสิ้นสภาพ